Erhard Wedel-Friis

Erhard lensgreve Wedel-Friis (1710–1786) var en dansk generalløytnant, gesandt og greve. 

Han var sønn av offiser, senere kommanderende general i Norge, Erhard Frederik Wedel-Jarlsberg og Marie Juliane riksgrevinne Freytag zu Gödens (1684–1727). I forbindelse med inngåelse av ekteskap med komtesse Christine Sophie komtesse Friis-Frijsenborg (1713–1787) i 1743, fikk han patent på å forene de Frijsers navn og grevelige våpen med sitt eget. 

Ved siden av en betydelige militær karriere, hadde han en rekke oppgaver som fremtredende gesandt (diplomat). I årene 1768–72 var han overkammerherre hos dronning Caroline Mathilde. 

Erhard Wedel-Frijs døde på Frijsenborg den 10. november 1786 og ble bisatt fra Hammel kirkes grevelige kapell. Da ekteparet var barnløst, utdøde navnet Wedel-Friis med dets første bærer.

Referanser 

Erhard
Mottakere av Troskapsordenen
Elefantordenen
Danske godseiere
Danske diplomater
Danske kammerherrer